Document ID: /fineweb-2-swissfilter-quality_10-filterrobots/filtered/01308.jsonl.gz/1194

Për mua është mjaft zhgënjyese kjo seancë, sepse kam pritur diçka krejt tjetër. Mendoj që edhe qytetarët e Republikës sot kanë pritur një seancë krejt tjetër. Mendoj që kanë pritur një seancë në të cilën deputetët dhe qeveria, së bashku, do t’i shprehin një mbështetje të plotë policisë, do të tregojnë që i përkrahin dhe i mbështesin ushtarët e KFOR-it, mbështesin aksionet të cilat mëtojnë të vënë në vend sovranitetin në të gjithë vendin tonë. Prandaj e shoh kaq zhgënjyese këtë seancë.
Jemi mirënjohës përjetë për mbështetjen e partnerëve tanë, të aleatëve tanë, të KFOR-it, të të gjitha organizatave dhe mekanizmave ndërkombëtarë, të cilët na kanë përcjellë, na kanë shoqëruar, mbështetur, ndihmuar në rrugën tonë për Republikën e Kosovës, që para luftës e deri sot.
Ndjejmë detyrim ndaj tyre sepse së bashku me ne mbrojnë sigurinë tonë dhe mbrojnë fëmija tanë.
Të gjithë këtu të pranishëm, por e dhe jashtë kësaj salle, e dijnë që dhuna në veri nuk ka të bëjë me të drejtat e pakicave serbe.
Nuk ka të bëjë aspak me sigurimin e të drejtavet të tyre dhe e dimë shumë mirë se cilat janë bandat serbe që terrorizojnë banorët brenda Republikës sonë.
Është një kohë e vështirë, e cila kërkon vendime të vështira.
Me partnerët dhe alatët tanë bisedojmë hapur, edhe debatojmë me ta.
Jemi të pastër dhe synojmë të bindim partnerët tanë për qëndrimet tona të drejta.
Në dallim nga ata, që sot flasin në emër të Lidhjes Demokratikë të Kosovës dhe ngatërrojnë partneritetin me sërvilizmin, politikën me thashethemet, kam qenë piesë e zhvillimeve më të rëndësishmë të Kosovës së viteve të 90-ta. Në krah të Presidentit Rugova e kam mësuar gjatë takimeve të tij me Helmut Kohl, Klaus Kinkel dhe me plot partnerë të rëndësishëm që miqtë, aleatët dhe partnerët tanë nuk duhen gënjyer, por duhet shpjeguar, diskutuar dhe koordinuar me ta për të siguruar mbështetjen e tyre për interesat legjitime të qytetarëve.
Shtetet e Bashkuara të Amerikës, partnerët tanë në BE, nga ne nuk presin dhe as nuk kërkojnë as nënshtrim dhe as servilitet. Presin të ndërtojmë një shtet demokratik dhe ligjor, presin vendime të guximshme, presin marrje të përgjegjësisë për çdo veprim tonin, presin debat të hapur në shërbim të prosperitetit të Republikës e Kosovës.
Në letërën e tij drejtuar para disa vitesh ish-Presidentit Hashim Thaci, Sekretari i atëhershëm i State Departmentit, Michael Pompeo, thekson: SHBA-të kanë investuar gati 2 miliard Dollarë për të mbështetur një Kosovë sovrane, të pavarur e demokratike në rrugën e saj drejt integrimeve evropiane.
Pra, anti-amerikanizëm është shkelja e sovranitetit të Republikës së Kosovës, cënimi i demokracisë së saj dhe minimi i rrugëtimit euroatlantik të Kosovës.
Jo debati parimor rreth asaj se cila është rruga e duhur për të arritur rezultatin e dëshiruar, edhe nga Kosova, edhe nga SHBA-të.
Një sondazh amerikan na ka të treguar gjatë javëve të fundit, se mbi 80% e qytetarëve të Republikës sonë janë kundër kompromiseve me Serbinë. Tregojuni, të nderuar deputetë, tregojuni qytetarëve, sa vlerë ka për juve mendimi tyre.
U përmend fjala turp – deputeti Haradinaj e paska lëshuar sallën – turp nuk është të mbrosh qëndrimet legjitime të Republikës Kosovës. Turp është me prit në zyrë Radojçiçin dhe shokët e tij. Jo pse është serb, por se është kriminel.
Dy prej partive të pranishme këtu, Aleanca për Ardhmërinë e Kosovës dhe PDK-ja, thjesht nuk kanë kredibilitet për të folur për aleancen me Amerikën. Që nga qeveria Hoti, as LDK-ja më nuk ka kredibilitet. Personalisht Presidentit të Amerikës i kanë premtuar gjëra të pamundura për t’u implementuar,
të cilat e kanë ditur që s’kanë për t’i realizuar kurrë. Nuk iu ka ardhur turp ta gënjejnë në sy presidentin e atërheshëm amerikan. Marrëdhëniet me Shtetët e Bashkuara i kemi gjetur në nivel të mjerueshëm, është shumë e vërtetë. Por, ne nuk i gënjejnë Shtetet e Bashkuarat të Amerikës, nuk e gënjejmë as BE-në.
Jo si ju, deputet të nderuar të opozitës, që këtu në foltore jeni shqiponjë, po kur shkoni nëpër ambasada, kthehni në pula.
Kryeministri i përmendi emrat e kriminelëve, të cilët janë duke shkaktuar dhunë të paparë në veri të vendit. Pyetja që më shtrohet mua është: A ka prokuror ky vend, apo i ka zënë të gjithë prokurorët gjumi? Çfarë ka nevojë më tepër sesa të filojnë punën për arestimin e tyre?
Unë, në dallim nga Kryeministri nuk përmend emra konkret të serbëve, të cilët kanë organizuar dhunën në katër komunat veriore, sepse po e shoh që, sidomos tek PDK-ja po shqetësoheni fort kur po i dëgjojnë emrat e tyre. A thua përse po shqetësohen kaq fort? Kaq fort po ju djeg që po përmenden emër për emër?
Shumë do të kisha dëshirë, shumë do të kisha dëshirë, të mund të ktheja kamerat kah ju edhe t’ju shohë qytetari se në çfarë gjendjeje e zhvilloni debatin në këtë seancë. Lum ata që nuk ju shohin.
Në anën tjetër, Lidhja Demokratike e Kosovës, njësoj si Lista Serbe i ka bojkotuar zgjedhjet këtë herë në veri. Prandaj nuk e di se pse angazhoheni në këtë debat. Thjesht nuk ju kuptoj.
Pse nuk shkojnë në zyrë dy kryetarët e zgjedhur të komunave? Pse i ndaloni kryetarët e zgjedhur të marrin detyrën e tyre dhe i detyroni të bojkotojnë institucionin? Pse?
Cili është opsioni juaj, nëse opsioni jonë qenka i gabuar? Cila është alternativa juaj? Ajo që keni paraqitur në të kaluaren? Shkëmbimi i territoreve? Injorimi i sovranitetit të vendit? Cili është opsioni juaj?
A thua pse e kemi këtë situatë sot? Sepse ju, gjatë kohës që keni qenë në pushtet, e keni zgjidhur çështjen e sovranitetit të komunave me shumicë serbe?
A jeni të sigurtë që e keni zgjidhur çështjen e komunave me shumicë sërbe?
Kosova ka nevoj për zgjidhje, është e vërtetë, sepse vetëm me zgjidhje të qëndrueshme hapet rruga drejt integrimeve euroatlantike.
Na akuzoni se nuk po dijmë të riparojmë gabimet tuaja. Pra, paskeni ndërruar qëndrim, nuk po pajtoheni me atë që keni thënë në të kaluarën, me atë çfarë keni bërë në të kaluarën. Pajtohem me ju, gabim ka qenë.
Ne nuk kemi e kemi ndërruar qëndrimin tonë. As ndaj sovranitetit, as ndaj integritetit territorial, as ndaj pazarit me tokat e Kosovës, as ndaj krimit të organizuar dhe korrupsionit.
Ju që paskeni ndërrruar qëndrimin, të paktën kështu tingëlloni në këtë sallë, i paskeni kuptuar gabimet tuaja të së kaluarës, të cilat me vërtet e kanë vështirësuar shumë gjendjen e vendit tonë, e të cilat ne po mundohemi t’i riparojmë, ende nuk ju dëgjuam të kërkoni falje.
Kërkoni falje për gabimet që keni bërë.
Për ndarjen e Mitrovicës, kërkoni falje për pazaret me tokat e këtij vendi,
kërkoni falje për marrëveshjen e vitit 2013, e cila mundëson një Republikë Serbe të dytë brenda territorit të Republikës Kosovës.
Kërkoni falje për tolerimin e shkeljes së vazhdueshme të sovranitetit të vendit.
Kërkimfalja do të mundsonte për ju një fillim të ri.
Edhe diçka krejt për fund.
Unë e kuptoj betejën politike të opozitës, për mos flisni ju lutëm për izolim.
Presidentja Osmani, jo më larg se dje ishte në mesin e burrështetasve, e ulur jo si Vuçiçi diku në një qoshe, por ishte ulur mes presidentit francez Macron edhe kancelarit gjerman Scholz.
Kjo nuk duhet t’ju zemërojë juve, të nderuar deputetë të opozitës, kjo duhet t’ju bëjë krenarë, sepse përmes respektit për Presidenten e Republikës sonë, partnerët tanë shprehin respektin për Republikën e Kosovës dhe përparimin e saj.
Por, hiç mos u shqetësoni, se vjen koha dhe qytetari na e tregon vendin, edhe juve edhe neve.
Dhe krejt në fund:
Liria nuk vdes vetvetiu, ajo vdes sepse nuk mbrohet më.